
RAPORT DE SPECIALITATE,

Subsemnatul Iamandi Ion, şef SPCLEP şi Administraţie, analizând Proiectul de Hotărâre privind constatarea încetării de drept a mandatului de consilier local al domnului Rădulescu Virgil- Madălin ca urmare a demisiei, şi vacantarea locului de consilier local, am constatat următoarele:
	În urma alegerilor locale din data de 9 iunie 2024 a fost ales Consiliul Local al oraşului Boldeşti-Scăeni format din 17 consilieri.
	Validarea mandatului de consilier local al domnului Rădulescu Virgil- Madălin s-a făcut prin Sentinţa civilă, nr. 10556/11.11.2024, dată de  Judecătoriei Ploieşti.
	Domnul Rădulescu Virgil-Madălin a depus jurământul în ședința extraordinară a Consiliului Local din data de 18 noiembrie 2024. La data de 19.02.2025, domnul Rădulescu Virgil- Madălin a înaintat primarului oraşului demisia din funcția de consilier local, fiind înregistrată sub nr. 2787/19.02.2025. În urma demisiei locul domnului Rădulescu Virgil- Madălin în consiliul local a rămas vacant.
Art. 204 din OUG nr. 57/2019 privind Codul administrativ, cu modificările şi completările ulterioare, reglementează încetarea de drept a mandatului de consilier local. La alin. (2) lit. a) se prevede că încetarea de drept a calităţii de consilier local are loc ca urmare a demisiei.
Constatarea încetării de drept a mandatului de consilier local, precum şi vacantarea locului de consilier local se realizează printr-o hotărâre de constatare a consiliului local în baza referatului constatator semnat de primar şi de secretarul general al unităţii administrativ-teritoriale. 
	Faţă de cele mai sus prezentate consider că iniţierea proiectului de hotărâre este necesară.

